Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 226/14/5508	Ružomberok, 3.2.2015
EEČ : 2-42-12-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona v časti v štádiu pokusu podľa § 14 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 80,00 € 
b.	Peňažná suma určená na všeobecne prospešné účely: 20,00 € 
c.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb, Riadok 8, 034 01 Ružomberok, IČO: 00647802,
d.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-370/OO-RK-2014.
v presne nezistenom čase okolo 03.00 h dňa 28.06.2014 v Ružomberku na rohu ulíc Mostová a Madačova, sa pokúsil z vrecka nohavíc tam na lavičke spiacemu XXXXX, nar. XXXXX v Ružomberku, trv. bytom XXXXX, XXXXX, odcudziť mobilný telefón, nezisteného typu a peňaženku, pričom tento sa prebudil a XXXXX odohnal, pričom tento ďalej odcudzil z vrecka nohavíc, tam na lavičke spiacemu XXXXX, nar. XXXXX v Ružomberku, trv. bytom XXXXX, XXXXX, mobilný telefón zn. HTC Desire 500 spolu s pamäťovou kartou 4 GB a SIM kartou č. XXXXX a peňaženku zn. Croop spolu s občianskym preukazom, vodičským preukazom a finančnou hotovosťou najmenej 20,-Eur, ďalej z príručnej tašky, ktorú mal na pleci na ďalšej lavičke spiaci XXXXX, nar. XXXXX v Ružomberku, trv. bytom XXXXX, XXXXX, tomuto odcudzil mobilný telefón zn. XXXXX S so SIM kartou č. XXXXX a peňaženku zn. Nike spolu s občianskym preukazom, preukazom poistenca VzP, bankomatnou kartou VISA banky Zuno, študentskou kartou ISIC a finančnou hotovosťou 40,-Eur a 700,-Kč, pričom časť vecí bola poškodeným vrátená, kde XXXXX škoda spôsobená nebola, XXXXX spôsobil škodu odcudzením finančnej hotovosti vo výške najmenej 20,-Eur a XXXXX škodu odcudzením peňaženky vo výške 9,95,-Eur,

Odôvodnenie: 
Uznesením povereného príslušníka Obvodného oddelenia PZ v Ružomberku z 28.06.2014, ČVS: ORP-370/OO-RK-2014, bolo podľa § 199 ods. 1 Trestného poriadku začaté trestné stíhanie a následne podľa § 206 ods. 1 Trestného poriadku vznesené obvinenie XXXXX, nar. XXXXX v Poprade, trvale bytom XXXXX, 058 01 XXXXX, pre prečin krádeže podľa § 212 ods. 2 písm. c) Trestného zákona v časti v štádiu pokusu podľa § 14 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, pre ktorý zákon ustanovuje trest odňatia slobody, ktorého horná hranica neprevyšuje hranicu päť rokov ustanovenú § 220 ods. 1 Trestného poriadku.

Obvinený a poškodení uzavreli pred mediačným a probačným úradníkom na Okresnom súde XXXXX dňa 20.01.2015 Zmier, v rámci ktorého obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, pričom dňa 20.01.2015 nahradil všetkým poškodeným škodu spôsobenú trestným činom v celej požadovanej výške v súhrne 80,- Eur.

Dňa 20.01.2015 obvinený vložil na účet Okresnej prokuratúry XXXXX peňažnú sumu určenú na všeobecne prospešné účely vo výške 20,- Eur, pričom 10,- Eur je určených pre TROJLÍSTOK, Centrum sociálnych služieb, Riadok 8, 034 01 XXXXX, IČO: 00647802, a 10,- Eur pripadá štátu na peňažnú pomoc obetiam trestnej činnosti. Táto suma je primeraná závažnosti spáchaného prečinu.

Obvinený a poškodení s týmto spôsobom vybavenia veci vyslovili súhlas.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2 Trestného poriadku).

JUDr. Štefan Tomaško
prokurátor